Berlingske Tidende, 1759-07-02
Ved det af Hr. Etatsraad Just Fabritius og General Krigs- og Ammunitions=Commissaire Caussen for 3 Aar siden anlagde Stykstøberie, Friderichs=Værk kaldet, er forkort siden, efter Hs. Kongel. Majestets allernaadigste Befaling, foretaget een meer end sædvanlig Prøve med 3 paa bemeldte Støberie forfærdigede Canoner, hvoraf 2de havde Metal Fenghuller, men paa den 3die var det at Kobber. Denne Prøve skeede, for at bestemme, om den nye Metal=Composition, som herefter skal blive brugt til Hs. Kongel. Majestets Artillerie, er af saa god Egenskab eller bædre, end den Metall, som man betiente sig af under Høylovlig Jhukommelse Kong Christian den 5te, og hvorom paa den Tid var bekiendt, at de Danske Metal Kanoner maatte holdes for de bædste i heele Europa. Siden den Tid ere ingen Stykker af nye Metal støbte til Hs. Kongelig Majestets Land-Etat. Det var derfor destomere fornødent, at undersøge nærværende nye Metal=Composition tilfulde, saasom Hs. Kongel. Majestet allernaadigst havde besluttet, at giøre en anseelig Formeering ved Artilleriet. Denne General=Prøve blev foretaget af Hr. Oberste v. Schøller, Hr. Major og Tøymester v. Sundorf, Hr. Capitain Tranmoes og Fyrværker=Lieutenant Gamst, hvilke til den Ende havde medtaget 24 Artillerister. Man proberede da de af ringere end sædvanlig Godhed, paa Friderichsværk støbte hastig skydende Metal-Canoner, imod et fra Land=Etaten derhen bragt Stykke, i hvilken den Metal=Composition er, som gjorde saa besynderlig god Tieneste ved Beleyringen for Stralsund. Efterat de sædvanlige 3 Prøveskud vare gjorte med hver Canon, saa foer man saa længe fort dermed, indtil den Metal-Composition, som var forsynet med et Kobber Fænghul havde gjort 375 skarpe gesvindte Skud. Dette er at merke: at der hidindtil, aldrig paa noget Sted, er gjort saa sterk Prøve med Metal=Canoner. J Wien har man vel gjort en Prøve med 100 Skud; men deels med mindre Krud end ellers sædvanlig, og deels saa langsom, at Canonerne har havt Tid nok til at kjøles af. J Frankrig til Lion, er 1739 gjort en General-Prøve med 2 Canoner af fuldkommen Godhed; men, naar man havde gjort 20 Skud, holdte man hver Gang saa længe op, indtil Canonerne vare blevne kolde; derimod skeede Prøven paa disse Friderichsværns Canoner saaledes, at man i hvert Minut skiød 3 til 4 Skud, hvorved Canonerne bleve saa hede, at Thermometeret stod paa den høyeste Grad. Man giorde alt dette, paa det man desto nøyere kunde erfare Metallens Virkning og Forandring ved en saa heftig Bevægelse, i hvilken den blev sat ved den dobbelte Virkning af det strax antændte Krud. Omendskiønt denne Prøve var saa stærk, at ikkun en eneste af de frembragte Træ-Lavetter kunde holde den ud, og man maatte betiene sig af 2 paa Fride værk nys opfundne og smeddede Jern=Lavetter, der uden Skade udholde 260 Skud, uagtet de ere to trediedeel lettere end de af Træ, saa saae man dog ikke den ringeste Forandring paa Canonerne. Det blev befunden, at Metallen i Henseende til sin Natur, var hverken for blød eller for haard, men at Blandingen af Metal-Partiklerne havde den rette Forholds Lighed. Denne Metal seer ud som Tombak, og er en femtedeel tungere og fastere end den forhen brugelige Canon=Metal.